Diari Oficial de la Generalitat Valenciana


Sumari del DOGV 3521, del 21-06-1999 (1999/4715)

RESOLUCIÓ de 29 d'abril de 1999, del Servei Territorial d'Indústria i Energia d'Alacant, per la qual se sotmet a informació pública conjunta l'aprovació de projecte, autorització administrativa, declaració en concret d'utilitat pública i l'estudi d'impacte ambiental de la línia aèria de mitjana tensió a 20 kV per a nova alimentació al C.T.I. Barbacoa, al terme municipal de Finestrat, província d'Alacant.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3521

Data del DOGV
:   21-06-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/4715


Organisme emissor
:   Conselleria d'Ocupació, Indústria i Comerç

Tipus de document
:   Resolució

RESOLUCIÓ de 29 d'abril de 1999, del Servei Territorial d'Indústria i Energia d'Alacant, per la qual se sotmet a informació pública conjunta l'aprovació de projecte, autorització administrativa, declaració en concret d'utilitat pública i l'estudi d'impacte ambiental de la línia aèria de mitjana tensió a 20 kV per a nova alimentació al C.T.I. Barbacoa, al terme municipal de Finestrat, província d'Alacant. [1999/4715]
  
Als efectes previstos en l'article 9 del Decreto 2.617/1966, sobre normes per a atorgament d'autorització administrativa en matèria d'instal·lacions elèctriques, de 10 d'octubre (BOE 24 d'octubre de 1966), i en l'article 53 de la Llei 54/1997, de 27 de novembre, del Sector Elèctric (BOE 28 de novembre de 1997), i també en el reglament (aprovat pel Decret 162/1990, de 15 d'octubre) per a l'execució de la Llei 2/1989, de 3 de març, d'Impacte Ambiental, de la Generalitat Valenciana, se sotmet a informació pública la instal·lació elèctrica les característiques principals de la qual són:
  
a) Peticionari: Iberdrola, SA, amb CIF A-48010615, amb domicili social a Alacant, carrer de Calderón de la Barca, núm. 16, societat dedicada a la distribució d'energia elèctrica a la província d'Alacant.
  
b) Lloc on s'establirà la instal·lació: província d'Alacant, terme municipal de Finestrat.
  
c) Finalitat de la instal·lació: millorar i ampliar les xarxes de distribució d'energia elèctrica, donar major qualitat de servici i acomplir peticions de nous abonats.
  
d) Característiques principals:
  
Tensió: 20 kV.
  
Longitud: 580 metres, amb una obertura mitjana de 145 metres.
  
Origen i final: entroncarà en el suport núm. 14 de la C.V.Q.L. al C.T.C. Cantera i alimentarà el C.T.I. Barbacoa.
  
e) Pressupost: tres milions quatre-centes cinquanta-una mil dues-centes trenta-cinc pessetes (3.451.235 PTA).
  
El titular ha sol·licitat sobre les finques descrites en la relació annexa, servitud de pas aèria d'energia elèctrica que comprén, a més a més del vol sobre el predi servent, l'establiment de pals, torres o suports fixos per a la sustentació de cables conductors d'energia.
  
Cosa que es fa pública perquè siga coneguda per tota la gent i especialment pels propietaris de terrenys i la resta de titulars afectats per l'esmentat projecte, la relació dels quals s'inclou al final d'este anunci, perquè puga ser examinat el projecte de la instal·lació en este Servei Territorial d'Indústria i Energia d'Alacant, situat al carrer Churruca, 29, 03262 Alacant, i perquè puguen formular-se, en doble exemplar, les al·legacions que es consideren oportunes en el termini de trenta (30) dies, comptats a partir de l'endemà de la publicació d'este anunci.